**SUSITARIMAS DĖL IŠLAIDŲ, SUSIJUSIŲ SU SERVITUTO NUSTATYMU, ATLYGINIMO**

*Vilnius*

**Uždaroji akcinė bendrovė „Vilniaus vandenys“**, įmonės kodas 120545849, buveinės adresas Spaudos g. 8-1, Vilnius, toliau vadinama Viešuoju vandens tiekėju, atstovaujama Gamybos tarnybos direktoriaus Viktoro Matonio, veikiančio pagal įgaliojimą, ir

 **UAB „[įrašyti]“**, įmonės kodas [įrašyti], buveinės adresas: [įrašyti], toliau vadinama Statytoju, atstovaujama [įrašyti pareigas, vardą ir pavardę], veikiančio pagal [įrašyti pagrindą], toliau kartu vadinamos Šalimis,

Atsižvelgiant į tai, kad Statytojas žemės sklype adresu [įrašyti adresą], kadastro Nr. [įrašyti Nr.], unikalus Nr. [įrašyti Nr.] (toliau – Žemės sklypas) ketina tiesti vandentiekio ir/ar nuotekų tinklus, todėl Žemės sklype reikalinga nustatyti servitutą, skirtą inžinerinės infrastruktūros tinklams (požeminėms ir antžeminėms komunikacijoms) – vandens tiekimo ir/ar buitinių nuotekų tvarkymo tinklams ir (ar) įrenginiams tiesti (įrengti) ir juos aptarnauti bei jiems funkcionuoti būtiniems statiniams statyti ir eksploatuoti (toliau – Servitutas);

Atsižvelgiant į Lietuvos Respublikos civilinio kodekso (toliau – Civilinis kodeksas) nuostatas, 2004 m. gruodžio 2 d. Lietuvos Respublikos Vyriausybės nutarimą Nr. 1541 „*Dėl vienkartinės ar periodinės kompensacijos, mokamos už naudojimąsi administraciniu aktu nustatytu žemės servitutu, tarnaujančiojo daikto savininkui ar valstybinės žemės patikėtiniui apskaičiavimo metodikos patvirtinimo*. Taip pat Vadovaujantis Lietuvos Respublikos žemės įstatymo 7 straipsnio 1 d., kurioje nurodyta, kad „*Nacionalinė žemės tarnyba prie Aplinkos ministerijos (toliau – Nacionalinė žemės tarnyba) – visos Lietuvos Respublikos valstybinės žemės, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams“,* Lietuvos Respublikos Vyriausybės 2024 m. sausio 10 d. nutarimu Nr. 32 *„Dėl valstybinės žemės sklypų (jų dalių) ir žemės sklypais nesuformuotos valstybinės žemės plotų perdavimo savivaldybėms valdyti patikėjimo teise“, kuriuo* savivaldybių miestų ir miestelių teritorijų ribose esančius valstybinės žemės sklypus (jų dalis) ir žemės sklypais nesuformuotos valstybinės žemės plotai perduoti savivaldybėms valdyti patikėjimo teise, privaloma kompensuoti nuostolius atsiradusius dėl Servituto nustatymo Lietuvos Respublikai, atstovaujamai valstybinės žemės patikėtinių (toliau – Servituto davėjas);

Atsižvelgiant į tai, kad Servitutas nustatomas Viešojo vandens tiekėjo naudai, o vadovaujantis Civilinio kodekso nuostatomis, sutartį dėl Servituto nustatymo pasirašo jo turėtojas, tai yra Viešasis vandens tiekėjas;

Todėl sudarėme šį susitarimą dėl išlaidų, susijusių su Servituto nustatymu, atlyginimo (toliau – Susitarimas):

1. Statytojas įsipareigoja sumokėti vienkartinės kompensacijos apskaičiavimo akte nurodytą dydžio sumą, kuri laikytina Viešojo vandens tiekėjo patirtomis išlaidomis dėl Servituto nustatymo Žemės sklype, ne vėliau kaip per 7 kalendorines dienas.
2. Šalių susitarimu Statytojas įsipareigoja per Susitarimo 1 punkte nurodytą terminą sumokėti Išlaidų kompensavimo sumą už Viešojo vandens tiekėją tiesiogiai Servituto davėjui į pastarojo pateiktoje sąskaitoje nurodytą banko sąskaitą, mokėjimo paskirtyje nurodant sąskaitos pagal kurią mokama numerį ir, kad mokama už UAB „Vilniaus vandenys“.
3. Tuo atveju, jeigu Statytojas nevykdo įsipareigojimo, numatyto šio Susitarimo 1 punkte, jis privalo Viešajam vandens tiekėjui sumokėti 0,1% dydžio delspinigius už kiekvieną pradelstą įsipareigojimo vykdymo dieną. Netesybų sumokėjimas neatleidžia Statytojo nuo pareigos tinkamai įvykdyti Susitarimo 1 punkte įtvirtintą įsipareigojimą.
4. Viešojo vandens tiekėjas įsipareigoja Servituto davėjo nustatytu laiku pasirašyti sutartį dėl Servituto nustatymo Žemės sklype, jeigu pateikti šio susitarimo 2 punkte numatyti dokumentai, ir ją įregistruoti viešajame registre.
5. Pasirašydamos šį Susitarimą, Šalys patvirtina, kad Susitarimas atitinka jų valią, Susitarimo prasmė ir pasekmės Šalims yra aiškios.
6. Šis Susitarimas įsigalioja nuo jo pasirašymo momento ir galioja iki Šalių įsipareigojimų visiško įvykdymo.

**UAB „Vilniaus vandenys“** **UAB įrašyti**

Adresas: Spaudos g. 8-1, LT-05132 Vilnius Adresas: įrašyti

Juridinio asmens kodas: 120545849 Juridinio asmens kodas: įrašyti

PVM mok. kodas: LT205458414 PVM mok. kodas: įrašyti

Tel. Nr.: 19118 Tel. Nr.: įrašyti

El. paštas: info@vv.lt El. paštas: įrašyti

A. s. Nr.: LT64 7044 0600 0776 5833 A. s. Nr.: įrašyti

Bankas: AB SEB bankas, banko kodas 70440 Bankas: įrašyti

Gamybos tarnybos direktorius (įrašyti pareigas)

Viktoras Matonis (įrašyti vardą ir pavardę)

Parašas\_\_\_\_\_\_\_\_\_\_\_\_\_\_\_\_\_\_ Parašas \_\_\_\_\_\_\_\_\_\_\_\_A.V.